ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Νοεμβρίου 1991 σχετικά με τους υγειονομικούς όρους και την έκδοση κτηνιατρικού πιστοποιητικού κατά την εισαγωγή νωπών κρεάτων από τη Ζιμπάμπουε (92/25/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί υγειονομικών προβλημάτων υγειονομικού ελέγχου κατά την εισαγωγή βοοειδών, χοιροειδών, προβατοειδών και αιγοειδών, νωπών κρεάτων ή προϊόντων με βάση το κρέας, προελεύσεως τρίτων χωρών (1), όπως τροποποιήθηκε τελευταία από την οδηγία 91/497/ΕΟΚ (2), και ιδίως τα άρθρα 14, 15 και 16,

Εκτιμώντας:

ότι, μετά την πραγματοποίηση κοινοτικής κτηνιατρικής αποστολής, προκύπτει ότι η υγειονομική κατάσταση στη Ζιμπάμπουε είναι γενικά ικανοποιητική και πλήρως ελεγχόμενη από καλά διαρθρωμένες και οργανωμένες κτηνιατρικές υπηρεσίες, ιδίως όσον αφορά ασθένειες που μεταδίδονται από το κρέας-

ότι, προκειμένου να αποφευχθεί κάποια διακοπή στο εμπόριο μεταξύ ορισμένων κρατών μελών και της Ζιμπάμπουε, η Επιτροπή ενέκρινε, με τη απόφαση 90/610/ΕΟΚ (3), μέτρα υγειονομικής προστασίας όσον αφορά τις εισαγωγές νωπών κρεάτων από τη χώρα αυτή-

ότι οι υγειονομικοί όροι και η έκδοση κτηνιατρικού πιστοποιητικού κατά τις εισαγωγές νωπού κρέατος από τη Ζιμπάμπουε θα έπρεπε να καθορίζονται τώρα σε κοινοτικό επίπεδο και, ως εκ τούτου, η απόφαση 90/610/ΕΟΚ πρέπει να ανακληθεί δια της παρούσης-

ότι κρούσματα αφθώδους πυρετού έχουν παρουσιαστεί σε ορισμένα τμήματα της Ζιμπάμπουε- ότι, εντούτοις, άλλες περιοχές της χώρας αυτής ήταν απαλλαγμένες από την ασθένεια για διάστημα μεγαλύτερο από δώδεκα μήνες-

ότι διενεργείται εμβολιασμός κατά αφθώδους πυρετού SAT σε ορισμένες περιοχές της Ζιμπάμπουε- ότι, εντούτοις, ο εμβολιασμός αυτός δεν επιτρέπεται κανονικά στις περιφέρειες της Ζιμπάμπουε γνωστές ως κτηνιατρική περιοχή Mashonaland Central και κτηνιατρική περιοχή Mashonaland West-

ότι εφαρμόζονται αυστηρά μέτρα, ιδιαίτερα απαγόρευση ή έλεγχος της μετακίνησης του ζωικού κεφαλαίου- ότι ορισμένες περιοχές όπου διενεργήθηκε εμβολιασμός διαχωρίζονται σαφώς από τις απαλλαγμένες από την ασθένεια περιοχές-

ότι εφαρμόζονται σε όλη τη χώρα μέτρα ελέγχου των μετακινήσεων του ζωικού κεφαλαίου και ανίχνευσης κρουσμάτων της ασθένειας-

ότι, επιπλέον, οι υπεύθυνες κτηνιατρικές αρχές της Ζιμπάμπουε έχουν επιβεβαιώσει ότι η Ζιμπάμπουε ήταν απαλλαγμένη από πανώλη των βοοειδών τουλάχιστον εδώ και δώδεκα μήνες και ότι δεν έχει διενεργηθεί εμβολιασμός κατά της ασθένειας αυτής στο διάστημα αυτό-

ότι οι υπεύθυνες κτηνιατρικές αρχές της Ζιμπάμπουε έχουν αναλάβει να ειδοποιήσουν την Επιτροπή των Ευρωπαϊκών Κοινοτήτων και τα κράτη μέλη με τηλετυπία, τηλεαντίγραφο ή τηλεγράφημα, το αργότερο εντός 24 ωρών, ότι διαπιστώθηκε εκδήλωση μιας από τις προαναφερθείσες ασθένειες ή ότι εγκρίθηκε ή άλλαξε ο εμβολιασμός κατ' αυτών-

ότι οι υγειονομικοί όροι και η έκδοση κτηνιατρικού πιστοποιητικού πρέπει να εγκριθούν σύμφωνα με την υγειονομική κατάσταση της ενδιαφερόμενης τρίτης χώρας-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Τα κράτη μέλη θα επιτρέψουν την εισαγωγή των ακόλουθων κατηγοριών νωπών κρεάτων από τη Ζιμπάμπουε:

- αποστεωμένα νωπά κρέατα, εκτός των παραπροϊόντων κατοικιδίων βοοειδών που κατάγονται από την κτηνιατρική περιοχή Mashonaland Central και την κτηνιατρική περιοχή Mashonaland West, τα οποία παρέχουν τις εγγυήσεις που ορίζονται στο συνοδευτικό υγειονομικό πιστοποιητικό που αντιστοιχεί με το υπόδειγμα του παραρτήματος.

2. Τα κράτη μέλη μεριμνούν ώστε τα αναφερόμενα στην παράγραφο 1 νωπά κρέατα να μην εισέρχονται στο έδαφος του κράτους μέλους εισαγωγής πριν την παρέλευση 21 τουλάχιστον ημερών από την ημερομηνία σφαγής των ζώων.

3. Τα κράτη μέλη απαγορεύουν την εισαγωγή νωπών κρεάτων από τη Ζιμπάμπουε που ανήκουν σε κατηγορίες άλλες από αυτές που αναφέρονται στην παράγραφο 1.

Άρθρο 2

Η απόφαση 90/610/ΕΟΚ ανακαλείται δια της παρούσης.

Άρθρο 3

Η παρούσα απόφαση εφαρμόζεται από την 1η Ιανουαρίου 1992.

Άρθρο 4

Η παρούσα απόφαση απευθύνεται στα κράτη μέλη. Βρυξέλλες, 13 Νοεμβρίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 302 της 31. 12. 1972, σ. 28. (2) ΕΕ αριθ. L 268 της 24. 9. 1991, σ. 69. (3) ΕΕ αριθ. L 324 της 23. 11. 1990, σ. 35.

ΠΑΡΑΡΤΗΜΑ

ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ

νωπών κρεάτων (1) αποστεωμένων σφαγίων κατοικιδίων βοοειδών, εκτός των παραπροϊόντων, που προορίζονται για αποστολή στην Ευρωπαϊκή Οικονομική Κοινότητα

Χώρα προορισμού:

Αριθμός πρωτοκόλλου πιστοποιητικού καταλληλότητας (2):

Χώρα εξαγωγής: Ζιμπάμπουε (η κτηνιατρική περιοχή Mashonaland Central και η κτηνιατρική περιοχή Mashonaland West)

Υπουργείο:

Υπηρεσία:

Σχετικά:

(προαιρετικό)

Ι. Ταυτότητα των κρεάτων

Κρέατα κατοικιδίων βοοειδών:

Είδος τεμαχίων (3):

Είδος συσκευασίας:

Αριθμός τεμαχίων ή μονάδων συσκευασίας:

Καθαρό βάρος:

ΙΙ. Προέλευση των κρεάτων

Διεύθυνση(εις) και αριθμός(οί) κτηνιατρικής εγκρίσεως του(των) εγκεκριμένου(ων) σφαγείου(ων) (2):

Διεύθυνση(εις) και αριθμός(οί) κτηνιατρικής εγκρίσεως του(των) εγκεκριμένου(ων) εργαστηρίου(ων) τεμαχισμού (2):

Διεύθυνση(εις) και αριθμός(οί) κτηνιατρικής εγκρίσεως του(των) εγκεκριμένου(ων) ψυκτικού(ών) αποθηκευτικού(ών) χώρου(ων) (2):

ΙΙΙ. Προορισμός των κρεάτων

Τα κρέατα αποστέλλονται από:

(τόπος αποστολής)

στ:

(χώρα και τόπος προορισμού)

με το ακόλουθο μεταφορικό μέσο (4):

Όνομα και διεύθυνση αποστολέα:

Όνομα και διεύθυνση παραλήπτη:

IV. Υγειονομική βεβαίωση

Ο υπογεγραμμένος επίσημος κτηνίατρος βεβαιώνω ότι:

1. τα ανωτέρω περιγραφόμενα αποστεωμένα νωπά κρέατα προέρχονται από ζώα:

α) τα οποία έχουν γεννηθεί και εκτραφεί στη Ζιμπάμπουε και έχουν παραμείνει από δωδεκαμήνου ή από της γεννήσεώς τους σε μία ή στις δύο ακόλουθες περιοχές:

- στην κτηνιατρική περιοχή Mashonaland Central,

- στην κτηνιατρική περιοχή Mashonaland West, όσον αφορά μόνον το βόρειο τμήμα της-

β) τα οποία, σύμφωνα με τις νόμιμες διατάξεις, έφεραν σήμανση που επιτρέπει την εξακρίβωση της περιοχής προελεύσεως, δηλαδή, για την κτηνιατρική περιοχή της Mashonaland Central, τη σήμανση διά πυρός "C", για το βόρειο τμήμα της κτηνιατρικής περιοχής Mashonaland West, τη σήμανση διά πυρός "L", και για το νότιο τμήμα της κτηνιατρικής περιοχής Mashonaland West, τη σήμανση διά πυρός "HL"-

γ) τα οποία δεν έχουν εμβολιασθεί κατά του αφθώδους πυρετού κατά τους τελευταίους δώδεκα μήνες-

δ) τα οποία, κατά τη διάρκεια της προωθήσεώς τους προς το σφαγείο και της εκεί παραμονής τους έως ότου σφαγούν, δεν είχαν έλθει σε επαφή με ζώα που δεν πληρούν τους όρους που απαιτούνται στις ισχύουσες αποφάσεις της Επιτροπής όσον αφορά την εξαγωγή του κρέατος τους προς ένα κράτος μέλος- αν αυτά μεταφέρθηκαν με μεταφορικό μέσο, καθαρίστηκαν και απολυμάνθηκαν πριν από τη φόρτωση-

ε) τα οποία, κατά την υγειονομική εξέταση προ της σφαγής στο σφαγείο κατά τη διάρκεια 24 ωρών πριν από τη σφαγή, έχουν υποβληθεί σε εξέταση του στόματος και των νυχιών κατά την οποία δεν διαπιστώθηκε κανένα σύμπτωμα αφθώδους πυρετού-

στ) τα οποία έχουν σφαγεί σε διαφορετικές ημέρες από αυτές κατά τις οποίες εσφάγησαν ζώα που δεν πληρούν τις απαιτήσεις για την εξαγωγή του κρέατός τους στην Ευρωπαϊκή Κοινότητα-

ζ) τα οποία έχουν σφαγεί μεταξύ και (ημερομηνία σφαγής)-

2. τα ανωτέρω περιγραφόμενα νωπά αποστεωμένα κρέατα:

α) προέρχονται από σφάγια τα οποία έχουν υποστεί ωρίμανση σε θερμοκρασία περιβάλλοντος ανώτερη από + 2o C, τουλάχιστον επί 24 ώρες μετά τη σφαγή και πριν από την αποστέωση-

β) έχουν απαλλαγή από το μεγαλύτερο δυνατό αριθμό προσιτών λεμφογαγγλίων-

γ) καθόλα τα στάδια της παραγωγής, αποστεώσεως, συσκευασίας και αποθηκεύσεως έχουν διατηρηθεί αυστηρά διαχωρισμένα από κρέατα που δεν πληρούν τους όρους για την εξαγωγή προς ένα κράτος μέλος, οι οποίοι καθορίζονται στις ισχύουσες αποφάσεις της Ευρωπαϊκής Οικονομικής Κοινότητας (με εξαίρεση κρέατα συσκευασμένα σε κιβώτια ή χάρτινα κουτιά και διατηρημένα σε ειδικούς αποθηκευτικούς χώρους).

(τόπος) (ημερομηνία) σφραγίδα

(υπογραφή επίσημου κτηνιάτρου)

(επώνυμο με κεφαλαία, τίτλος και ιδιότητα του υπογράφοντος)

(1) "Νωπά κρέατα": όλα τα κατάλληλα για την ανθρώπινη κατανάλωση τμήματα των κατοικιδίων βοοειδών- εξαιρούνται τα παραπροϊόντα τα οποία δεν έχουν υποστεί επεξεργασία με σκοπό τη συντήρησή τους- εντούτοις, τα κρέατα τα οποία συντηρούνται διά του ψύχους θεωρούνται ως νωπά. (2) Προαιρετικό όταν η χώρα προορισμού εγκρίνει την εισαγωγή νωπών κρεάτων για χρήσεις άλλες από την ανθρώπινη κατανάλωση, κατ' εφαρμογή του άρθρου 19 στοιχείο α) της οδηγίας 72/462/ΕΟΚ. (3) Εγκρίνονται για εισαγωγή μόνο τα αποστεωμένα κρέατα κατοικιδίων βοοειδών και αιγοπροβάτων από τα οποία έχουν αφαιρεθεί όλα τα οστά και ο μεγαλύτερος αριθμός προσιτών λεμφογαγγλίων. (4) Για τα βαγόνια και τα φορτηγά σημειώνεται ο αριθμός κυκλοφορίας, για τα αεροπλάνα ο αριθμός πτήσεως, για τα πλοία η ονομασία του πλοίου.